section_heading: Izbori 2012.
paragraph_text: Početkom travnja 2012. godine, Boris Tadić je dao ostavku na dužnost predsjednika Srbije, kako bi se s redovitim parlamentarnim organizirali i izvanredni predsjednički izbori 6. svibnja. Na tim je izborima, Demokratska stranka osvojila drugo mjesto sa 67 zastupničkih mjesta, a Tadić je dobio 25% glasova i ušao u drugi krug s Tomislavom Nikolićem, liderom Srpske napredne stranke. Borba je bila neizvjesna, i 20. svibnja Nikolić je pobijedio Tadića s 49% osvojenih glasova, dok je Tadić dobio 47%. Nikolićeva pobjeda omogućila je Srpskoj naprednoj stranci da formira novu Vladu Srbije sa SPS i Ujedinjenim Regionima Srbije, 27. srpnja. Tako je DS prešla u oporbu, što je rezultovalo manjim sukobima unutar stranke i rasplet se dogodio u jesen (studeni 2012), kada je na izvanrednoj skupštini stranke Boris Tadić prepustio funkciju predsjednika DS Draganu Đilasu. Tadić je tada izabran za počasnog predsjednika DS.